b'\n_START_ARTICLE_\nHMS Collingwood (1841)\n_START_SECTION_\nPalvelus\n_START_PARAGRAPH_\nAlus otettiin palvelukseen 8. toukokuuta 1844 Portsmouthissa p\xc3\xa4\xc3\xa4llikk\xc3\xb6n\xc3\xa4\xc3\xa4n kommodori Henry Broadhead. Se oli 13. elokuuta Tyynenmeren laivaston kontra-amiraali Sir George Francis Seymourin lippulaivana p\xc3\xa4\xc3\xa4llikk\xc3\xb6n\xc3\xa4\xc3\xa4n Robert Smart. Alus poistettiin palveluksesta 20. hein\xc3\xa4kuuta 1848, ja se makasi vuoden 1849 ankkurissa Portsmouthissa. _NEWLINE_Aluksen muutosty\xc3\xb6t potkuritaistelulaivaksi tilattiin 9. hein\xc3\xa4kuuta 1859 Chathamin telakalta. Ty\xc3\xb6t aloitettiin 23. maaliskuuta 1861, ja ne p\xc3\xa4\xc3\xa4ttyiv\xc3\xa4t 13. hein\xc3\xa4kuuta. Alukselle asennettiin George Rennie & Sonsin valmistama h\xc3\xb6yrykone, joka tuotti 1\xc2\xa0424 ihp:t\xc3\xa4 mahdollistaen 10,46 solmun nopeuden. Sit\xc3\xa4 ei kuitenkaan koskaan varustettu meripalvelukseen. Alus myytiin maaliskuussa 1867 romutettavaksi Castlelle Charltoniin.'